එමෙන්ම තවත් සිසුන් තිදෙනෙකු තුවාල ලබා කොළඹ ජාතික රෝහලට ඇතුළත් කෙරුණා.කොළඹ සෞන්දර්ය විශ්වවිද්‍යාලය ඉදිරිපිටින් ඊයේ දහවල් මෙම පා ගමන ආරම්භ කෙරුණු අතර, පුංචි බොරැල්ල - මරදාන පසුකරමින් විරෝධතාකරුවන් ටෙක්නිකල් මංසන්ධියට පිවිස  ඕල්කට් මාවත ඔස්සේ ජනාධිපති කාර්යාලය ආසන්නයට පැමිණියා.කෙසේ වෙතත් ලෝටස් වටරවුම අසළ පොලීසිය මාර්ග බාධක යොදා තිබූ අතර ඒවා ඉවත් කර ඉදිරියට යාමට, විරෝධතාවට එක්ව සිටි සිසුන් උත්සාහ කිරීමත් සමඟයි මෙලෙස කඳුළු ගෑස් සහ ජල ප්‍රහාර එල්ල කිරීමට පොලීසිය පියවර ගත්තේ.කොටුව මහේස්ත්‍රාත් ලංකා ජයරත්න විසින් උද්ඝෝෂණයේ නිරත වූ ශිෂ්‍යයින්ට එම විරෝධතාවය වළක්වමින් අධිකරණ නියෝගයක් ද නිකුත් කරනු ලැබුවා.